|  |  |
| --- | --- |
| **REPUBLIKA HRVATSKA** **OSNOVNA ŠKOLA MANUŠ-SPLIT** Vukovarska 11, 21000 Split KLASA: 112-02/24-01/15 URBROJ: 2181-1-278-24-2 Split,21.10.2024 |  |

Na temelju članka 107. stavka 9. Zakona o odgoju i obrazovanju u osnovnoj i srednjoj školi ( Narodne novine broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18 i 98/19, 64/20,151/22, 156/23) i članaka 14. i 15. Pravilnika o postupku zapošljavanja te procjeni i vrednovanju kandidata za zapošljavanje Povjerenstvo za procjenu i vrednovanje kandidata za zapošljavanje donosi:

ODLUKU

o načinu procjene odnosno testiranja kandidata prijavljenih na natječaj

I.

Za natječaj objavljen dana 15.10.2024. na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj pločiOŠ Manuš-Split za radno mjesto:

1. učitelj/ica razredne nastave – 1 izvršitelj, na određeno puno radno vrijeme, do povratka odsutne djelatnice na rad.
2. učitelj/ica razredne nastave u produženom boravku – 1 izvršitelj, na određeno nepuno radno vrijeme (20/40), do povratka odsutne djelatnice na rad.
3. učitelj/ica razredne nastave, nastava u kući – 1 izvršitelj, na određeno nepuno radno vrijeme (15/40), do povratka odsutne djelatnice na rad.

Utvrđuje se sljedeći način procjene odnosno testiranja kandidata:

Procjena odnosno testiranje i vrednovanje kandidata obavit će se usmeno iz poznavanja propisa koji se odnose na djelatnost osnovnog obrazovanja i to iz sljedećih propisa:

1. Zakon o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17. i 68/18, 98/19,64/20, 151/22 i 156/23)

2. Pravilnik o načinima, postupcima i elementima vrednovanja učenika u osnovnoj i srednjoj školi (sa svim važećim izmjenama)

3. Pravilnik o kriterijima za izricanje pedagoških mjera ( Narodne novine broj 94/15 i 3/17)

4. Pravilnik o pedagoškoj dokumentaciji i evidenciji te javnim ispravama u školskim ustanovama ( Narodne novine, broj 47/17, 41/19 i 76/19 )

5. Predmetni kurikulumi za razrednu nastavu

6. Pravilnik o broju učenika u redovitom i kombiniranom razrednom odjelu i odgojno-obrazovnoj skupini u osnovnoj školi

II.

Povjerenstvo za procjenu i vrednovanje kandidata za zapošljavanje će najmanje pet dana prije dana određenog za procjenu odnosno testiranje poziv na procjenu odnosno testiranje objaviti na mrežnoj stranici Osnovne škole Manuš-Split te ga elektroničkim putem dostaviti svim kandidatima koji su pravodobno dostavili potpunu i vlastoručno potpisanu prijavu sa svim prilozima odnosno ispravama i koji ispunjavaju uvjete natječaja.

III.

 Ova Odluka stupa na snagu danom donošenja.

 Povjerenstvo za procjenu odnosno testiranje i vrednovanje kandidata za zapošljavanje